Sistem Lebuh Raya Malaysia

Sistem Lebuh Raya Malaysia adalah sebuah rangkaian lebuh raya capaian terkawal di Semenanjung Malaysia. Panjang keseluruhan lebuh raya di Malaysia setakat tahun 2006 ialah 1,471.6 kilometer (914.4 batu). Pembinaan lebuh raya ini adalah berdasarkan konsesi syarikat swasta yang diawasi oleh Lembaga Lebuhraya Malaysia.

Sebahagian daripada Rangkaian Lebuh Raya Asia 
Sistem lebuh raya Malaysia diiktiraf sebagai antara sistem lebuh raya terbaik di Asia selepas Jepun dan China. Sehubungan dengan itu, beberapa batang lebuh raya utama di Malaysia telah tersenarai sebagai sebahagian daripada laluan Rangkaian Lebuh Raya Asia. 2 laluan Lebuh Raya Asia yang melalui Malaysia ialah Laluan  dan .

Bahagian laluan  yang melalui Malaysia secara keseluruhannya terdiri daripada Laluan Persekutuan ; manakala laluan  yang melalui Malaysia terdiri daripada lebuh raya berikut:-
  dan : Lebuhraya Utara Selatan (sehingga Exit 253 Persimpangan Senai Utara / Exit 254 Persimpangan Skudai; status dipertikaikan)
 : Laluan Kedua Malaysia-Singapura (status dipertikaikan)
 : Lebuhraya Utara-Selatan Hubungan Tengah
 : Lebuhraya Skudai dan Tambak Johor (status dipertikaikan)

Piawaian lebuh raya 
Proses perancangan, pembinaan, pengurusan serta penggunaan lebuh raya ekspres di Malaysia adalah tertakluk kepada Akta Jalan-jalan Persekutuan (Pengurusan Persendirian) 1984. Kebanyakan lebuh raya ekspres bertol dibina berpandukan piawaian jalan raya luar bandar JKR R6 (kawalan masuk penuh dengan had laju maksimum 110 km/j). Lebar minimum sebuah lorong bagi lebuh raya ekspres di bawah pengawasan Lembaga Lebuhraya Malaysia ialah 3.65 m. Bagi lebuh raya bukan ekspres yang dibiayai oleh kerajaan pusat atau kerajaan negeri seperti Lebuhraya Persekutuan, lebuh raya tersebut tertakluk kepada piawaian JKR R5 (kawalan masuk penuh atau separa dengan had laju maksimum 90 km/j). Sebagaimana lebuh raya berkelajuan tinggi di negara lain, lebuh raya ekspres di Malaysia terdiri daripada jalan raya kembar dengan bilangan lorong minima 4 lorong (2 lorong bagi setiap arah) dan dipisahkan oleh pembahagi lebuh raya. Lebuh raya ekspres dikenakan kawalan masuk penuh, bermaksud keluar masuk lebuh raya hanyalah melalui persimpangan bertingkat sahaja.

Sebelum pertengahan 1990-an, tiada sistem kod laluan bagi lebuh raya ekspres di Malaysia. Namum demikian, setelah semakin banyak lebuh raya yang dibina di Malaysia, maka kerajaan telah membentuk satu sistem kod laluan bagi lebuh raya ekspres. Kod laluan bagi lebuh raya ekspres bermula dengan huruf E diikuti nombor laluan serta dilabelkan di dalam logo heksagon berwarna kuning, misalnya  bagi Lebuhraya Utara-Selatan Jajaran Utara. Warna latar belakang bagi papan tanda lebuh raya ekspres di Malaysia adalah hijau.

Kutipan tol 
Semua lebuh raya di Malaysia mengamalkan dua sistem pembayaran tol iaitu sistem terbuka dan sistem tertutup. Kadar tol di sistem terbuka adalah tetap dan hanya melibatkan bayaran ditetapkan di plaza tol sahaja manakala dalam sistem tertutup pula bayaran dikira mengikut jarak perjalanan; pengguna mengambil tiket tol di plaza tol masuk dan membayar tol di plaza tol keluar.

Sistem pembayaran tol secara elektronik juga diterima di semua plaza tol di Malaysia. Tiga sistem pembayaran tol elektronik diguna pakai di Malaysia iaitu SmartTAG, Touch 'n Go dan RFID

Lazimnya, motosikal dikecualikan daripada bayaran tol di Malaysia, tetapi bayaran tol bagi pengguna motosikal dikenakan di Jambatan Pulau Pinang dan Plaza Tol Tanjung Kupang di Laluan Kedua Malaysia-Singapura.

Senarai

Lebuh raya
 : Lebuhraya Utara Selatan (arah utara) termasuk Lebuh Raya Baru Lembah Klang (NKVE)
 : Lebuhraya Utara Selatan (arah selatan) 
 : Laluan Kedua Malaysia-Singapura (MSSC/LINKEDUA) 
 : Lebuhraya Shah Alam (SAE/KESAS) 
 : Lebuhraya Utara Selatan Hubungan Tengah (NSECL/ELITE) 
 : Lebuhraya Grand Saga (Cheras - Kajang) (sebahagian Laluan Persekutuan ) 
 : Lebuhraya Karak dan Lebuhraya Pantai Timur (LPT) (sebahagian Laluan Persekutuan ) 
 : Lebuhraya Sungai Besi (SBE/BESRAYA) 
 : Lebuhraya Pantai Baru (NPE) 
 : Lebuhraya Damansara Puchong (LDP) 
 : Lebuhraya Bertingkat Ampang Kuala Lumpur (AKLEH) 
 : Lebuhraya Kemuning-Shah Alam (LKSA)
 : Lebuhraya Skim Penyuraian Trafik Johor Bahru Timur (EDL)
 : Lebuhraya Butterworth-Kulim (BKE) 
 : Jalan Lingkaran Luar Butterworth (BORR) (sebahagian Laluan Persekutuan )
 : Lebuhraya Kajang SILK
 : Lebuhraya Bertingkat Sungai Besi-Ulu Klang (SUKE) ( Fasa 1 )
 : Lebuhraya Maju (Kuala Lumpur-Putrajaya) (MEX)
 : Lebuhraya Kajang–Seremban (LEKAS)
 : Lebuhraya Senai-Desaru (SDE)
 : Lebuhraya Sprint (Kerinchi Link, Damansara Link dan Penchala Link) (SPRINT)
 : Jambatan Tun Salahuddin
 : Lebuhraya KL-Kuala Selangor (LATAR)
 : Lebuhraya Lembah Klang Selatan (SKVE)
 : Lebuhraya Lembah Klang Timur (EKVE) (Dalam pembinaan)
 : Jambatan Sultan Abdul Halim Muadzam Shah (JKSB)	
 : Lebuhraya Seremban-Port Dickson (SPDH) 
 : Lebuhraya Pintasan Selat Klang Utara Baru (Grand Sepadu)
 : Lebuhraya Damansara-Shah Alam (DASH) 
: Lebuhraya Persisiran Pantai Barat (Dalam Pembinaan)
 : Lebuhraya Duta Ulu Klang (DUKE)
 : Lebuhraya Koridor Guthrie (GCE)
 : Jambatan Pulau Pinang (JPP) 
 : Lebuhraya Hubungan Timur-Barat KL/Lebuh Raya Salak dan Lebuhraya Kuala Lumpur–Seremban
 : Terowong SMART (SMART)
 : Lebuhraya Setiawangsa-Pantai (SPE) (Dalam Pembinaan)

Lain-lain
 Sistem Jalan Persekutuan Malaysia

Rujukan

Pautan luar 
 Lembaga Lebuhraya Malaysia 

Pengangkutan di Malaysia
Lebuh raya di Malaysia